Diari Oficial de la Generalitat Valenciana


Sumari del DOGV 2556, del 21-07-1995 (1995/835544)

RESOLUCIÓ de 10 de juliol de 1995, del Rectorat de la Universitat de València, per la qual convoca a concurs públic una plaça de becari d'investigació en l'àrea de química analítica.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   2556

Data del DOGV
:   21-07-1995

Secció del DOGV
:   AUTORITATS I PERSONAL

Número del document
:   1995/835544


Data del document
:   10-07-1995

Organisme emissor
:   Universitat de València

Tipus de document
:   Resolució

RESOLUCIó de 10 de juliol de 1995, del Rectorat de la Universitat de València, per la qual convoca a concurs públic una plaça de becari d'investigació en l'àrea de química analítica.   
Aquest rectorat, fent ús de les competències que li atribueix l'article 4t de l'OM de 27 de març de 1986 i segons el que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents  
Bases de la convocatòria  
1. Títol del projecte: «Estudis tècnics i de suport al Centre d'Inspecció de Comerç Exterior de València (SOIVRE)», dependent de la Secretaria d'Estat de Comerç.  
2. Nombre de places: 1.  
3. Perfil de la beca:  
3.1. Requisits:  
3.1.1. Títol de llicenciat en Química o Farmàcia.  
3.1.2. Alumne de tercer cicle (o compromís de matricular-s'hi).  
3.2.Mèrits a valorar:   
3.2.1. Coneixements en tècniques instrumentals, en especial cromatografia de gasos, cromatografia de líquids i espectrofotometria d'absorció atòmica.  
3.2.2. Coneixements en anàlisi d'aliments.  
3.2.3. Coneixements d'informàtica i idiomes.  
3.3.Objectiu del becari: Introducció en les tècniques analítiques que es porten a terme en el programa de treball del laboratori del SOIVRE.  
3.4.Condicions de la beca.  
3.4.1. Durada: 1 any prorrogable, a partir del mes d'octubre.   
3.4.2. Dotació: 106.000 PTA/mes brutes.  
3.4.3. Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/83, de 25 d'agost).  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la universitat.  
3.4.5. La presentació de sol·licituds per a la concessió de la beca implicarà la total acceptació de les bases d'aquesta convocatòria per part del sol·licitant.   
4. Documentació: certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerrector d'Investigació.  
6. Procediment de selecció: les sol·licituds seran avaluades per una comissió mixta formada pel director i el cap del laboratori del Centre d'Inspecció del Comerç Exterior de València, el vicerrector d'Investigació i la cap del Servei d'Investigació de la Universitat de València, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta universitat el 28 de maig de 1993. El tribunal podrà entrevistar els candidats seleccionats. Les decisions de caràcter científic no podran ser recorregudes.  
7. Informació: per a qualsevol informació sobre requisits i documentació, cal adreçcar-se al Negociat d'Investigació de la Universitat de València.  
Contra aquesta resolució, que posa fi a la via administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptadors a partir de l'endemà de la data de la seua publicació.  
El vicerrector d'Investigació: Juli Peretó Magraner.